Nosaltres no som notícia | Xarxa Penedès\nArticle de Ermengol Gassiot del 28 febrer 2014 a Veus del territori · 0 Comentaris\nEl primer dia del Mobile World Congres de Barcelona els assistents van patir embussos i incidències en el transport públic. Alguns van haver d’arribar-hi caminant. Tots suats sota les seves corbates i americanes d’executius del s. XXI. Us imagineu que haguessin arribat tard a la conferència de l’amo de Facebook, per la que havien pagat fins a 4000 € d’entrada? Pobrets! De tot això en van informar, en portada i a les tertúlies, els mitjans de comunicació de l’endemà.\nHo hem sentit reiteradament i n’hem vist tantes imatges que ja cansa.\nEn canvi, no tinc jo present que els mateixos mitjans ens hagin explicat amb calma les raons que fa setmanes estan movent a moltes persones a moure’s cada dimecres demanant un millor transport públic i menys car. O a aturar alguns trens el dia del Mobile World Congress. Si que ens van dir, ben cert, que el passat desembre l’Autoritat Metropolitana del Transport ha va dictar un augment de tarifes de l’ordre del 5% als títols més habituals. Però el que no expliquen és que plou sobre mullat, que aquesta pujada se suma a la del 2013, i a la del 2012, i a les dels anys precedents. De tal manera que el preu del transport públic regulat per l’ATM de Barcelona s’ha disparat des del 2006 més d’un 50% de mitjana. És a dir, anar a Barcelona des del Penedès és molt més car ara que fa 7 o 8 anys. I també tots els bitllets del sistema tarifari integrat, per exemple unint poblacions de la vegueria.\nNo, no es tracta només que aquest any ens hagin apujat el preu del transport públic. Es tracta que la pujada ha superat en molt la de l’IPC, que en el mateix període ha sigut de tot just el 25%. I, tant de bo, el problema només fos aquest. En el meu cas, el meu sou ha baixat de manera quasi continuada des del 2008. Ara cobro, ben bé, uns 300 € menys. Però com que no vull parlar de mi en aquest escrit, me n’he anat a buscar dades de l’evolució dels salaris. Segons l’Instituto Nacional de Estadística (INE), entre els anys 2008 i 2011 els sous a Catalunya van pujar un 4% de promig. Tot i que les mitjanes són enganyoses, perquè amaguen la disparitat de comportaments dels salaris dels alts directius, que generalment mai baixen, i el dels contractes no qualificats i precaris, que pugen molt menys, si és que ho fan, podem prendre aquestes dades com a vàlides. Doncs durant el mateix període l’IPC va pujar un 9%, i els preus dels transports un 19,4%.\nCasualment, dels darrers anys no hi ha estadístiques oficials. És a dir, ni el govern estatal ni el català no fan públic què ha passat amb els salaris després de l’aprovació de la reforma laboral de febrer del 2012. En canvi, si que ens ho expliquen estudis de la patronal, com ara un recent informe de la Fundació Sagardoy i Addecco. Exposa, entre d’altres coses, que durant quasi dos anys d’aplicació de la darrera gran reforma laboral els sous han caigut de mitjana un 10%. És a dir, que mentre el preu del transport públic ha pujat els darrers anys més del 50%, els salaris han acabat baixant de manera clara, tant en relació l’evolució del cost de la vida com, fins i tot, nominalment. De mitjana, perquè ja sabem que hi ha executius que no pateixen massa la crisi.\nAquests mateixos mitjans tampoc tenen massa interès en dir-nos que durant el mateix període a Catalunya l’atur s’ha multiplicat per més de 3. Que mentre l’any 2007 hi havia 250.000 persones enregistrades a l’atur, ara n’hi ha més de 820.000. I això sense contar les persones que estan optant per marxar a buscar-se la vida fora o que han desaparegut de les estadístiques engolides per la precarietat i el desànim d’enregistrar-se en unes llistes que ja no garanteixen cap tipus de prestació. Prefereixo no pensar com m’ho faria jo si, sense feina ni subsidi, hagués d’agafar el transport públic per anar a entrevistes de treball. Sense treballar i sense diners per anar a buscar feina: un peix que es mossega la cua.\nEn definitiva, menys gent amb salaris regulars i uns sous cada vegada més baixos hem d’agafar uns trens i uns autobusos que cada vegada costen més. Tot plegat sona a l’empobriment general al que ens estan abocant als països del sud d’Europa. Però potser que calli. Nosaltres no som notícia. Aquests dies la notícia la són els executius amb trajo que han tingut bitllets promocionats per a venir en AVE. Que han pujat en un bus llançadora per accedir al recinte firal de l’Hospitalet i que, per poc, s’han perdut la conferència del tio aquell per la que les seves empreses han pagat 4.000 €. Ah, i també que el Príncep hi ha anat amb la Princesa Letízia.\nNotícia anterior "El Ventosa" apareix vestit de guàrdia civil Notícia següent 700 mossos desembarquen al carnaval de Sitges


Abrera Cultura! La Sala Municipal acull entregues de premis i presentacions el Dia de Sant Jordi:: Ajuntament d'Abrera\nDISSABTE, 15/05/2021 | 21:29 h\nAbrera Cultura! La Sala Municipal acull entregues de premis i presentacions el Dia de Sant Jordi\nLa Sala Municipal (ps. de telefònica, s/n) va acollir el divendres 23 d'abril a la tarda, dia de Sant Jordi, l'acte central de la Diada amb la presentació de nombroses iniciatives culturals. Unes seixanta persones van assistir a l'esdeveniment cultural. Des de l'Ajuntament d'Abrera vam garantir l'acompliment de totes les mesures higiènic-sanitàries necessàries per gaudir d'aquesta proposta cultural amb totes les garanties de prevenció i contenció de la Covid-19.\nLa vetllada va començar amb l’actuació de l’alumna de l’Escola Municipal de Música d’Abrera Idoia Arza, qui va interpretar música de Leonard Cohen i Sílvia Pérez Cruz a la veu i la guitarra. Després de la benvinguda del nostre alcalde, Jesús Naharro, es va presentar el còmic de memòria oral "Quan érem petits", elaborat pel guionista Roger Roca i la il·lustradora Cristina Bueno a partir de les entrevistes que va dur a terme el Servei de Patrimoni Cultural i Memòria Històrica a abrerencs i abrerenques que van compartir els records de l’Abrera de la seva infantesa i Joventut.\nRoger Roca va agrair “a l'Ajuntament d'Abrera l'oportunitat fantàstica de fer aquest còmic amb absoluta llibertat. Ens vam sumar en aquest projecte per ajudar a donar visibilitat pública al projecte de memòria oral. Va adreçat a un públic molt ampli i vam decidir fer anècdotes molt curtes, coses petites i quotidianes que reflecteixen el dia a dia de la gent d'Abrera de fa anys, perquè tothom que ho llegeixi es pugui traslladar a la època... Hem estat molt contents fent-ho.” La presentació del còmic va anar precedida dels discursos de l’alcalde, Jesús Naharro, i la regidora de Patrimoni Cultural i Memòria Històrica, Arantxa Galofré, que van celebrar aquesta publicació tan important per preservar la memòria de la vila, i van agrair la tasca de l’exregidora Maria José Orobitg, qui va impulsar el projecte.\nLa regidora Arantxa Galofré ha destacat que "aquest còmic és un projecte que portem treballant des de la regidoria des de fa uns anys. Hem recollit les vivències dels nostres avis i les nostres àvies d'Abrera i les hem volgut plasmar en format còmic. Són vivències reals que segur que us encantaran! Avui hem entregat un exemplar a cada direcció i properament lliurarem un exemplar a cada aula perquè els i les professores puguin explicar la història d'Abrera"\nDesprés de la presentació del còmic, que els assistents van poder recollir a la sortida, es va fer l’entrega del lot del sorteig dels préstecs de la Biblioteca Josep Roca i Bros, a càrrec de la directora de la Biblioteca Josep Roca i Bros Míriam Clavería i de la regidora Arantxa Galofré, que va recaure en les abrerenques Montse Fosalba i Judith Delgado.\nUna altra de les entregues de la tarda va ser el lliurament del premi del III Concurs de Relats de Dones Ánfora 2021 convocat per l'Associació Abrera contra la Violència de Gènere i el grup de reflexió feminista Ánfora. Van assistir-hi la regidora d’Igualtat Montserrat Navarro i la presidenta de l'Associació Abrera contra la Violència de Gènere, Ana Díaz. Els assistents van poder gaudir de la lectura del relat guanyador, "Juana y Lucía", a càrrec de la seva autora Sonia Melús. Finalment, la regidora Arantxa Galofré i el regidora de Cultura Francisco Sánchez van presentar les bases de l’edició 2021 del concurs de relats "Imagina Abrera", que pròximament estaran disponibles al web de l’ajuntament.\nPer tancar l’acte, Versikàlia va oferir un recital titulat "10 del XX", amb poesia catalana i castellana de diversos poetes i poetesses, entre els quals Joan Margarit, qui fa poc va morir i a qui s’ha volgut fer un petit homenatge compartint alguns dels seus versos.


AulaMèdia. El professor ha mort! Llarga vida al professor! [Xavier Breil]\nEl professor ha mort!\nLlarga vida al professor!\nSi un professor pot ser substituït per un ordinador\nés que no era bon professor i havia de ser substituït.\nUn dels discursos més recurrents que ha comportat l’arribada de les TIC al món de l’ensenyament és aquell que diu que el professor perdrà la seva funció de transmissor d’informació perquè ara els alumnes poden trobar la informació a mil llocs diferents. En alguns casos el discurs acaba preveient la quasi total desaparició dels ensenyants perquè la seva funció la faran els ordinadors, però el raonament més majoritari (perquè si una cosa hem adquirit els docents és l’instint de supervivència), diu que el professor sobreviurà però haurà de canviar de rol. Uns diuen que haurà de passar a ser un “facilitador”. Altres diuen que, de simple transmissor d’informació, haurà de passar a ser “creador de coneixement”.\nAbans de seguir cal dir que plantejar un debat de forma global sobre TIC i educació no sembla bona idea perquè confon realitats tan diferents com l’ensenyament elemental i l’ensenyament per adults; les circumstàncies en quant a necessitats, motivació o coneixements previs, d’un nen o un adolescent no són en absolut les mateixes que les d’un adult. Probablement Internet pot suposar un canvi de forma més substancial en la formació d’adults que no pas en l’ensenyament obligatori. Aquest article, però, es centra en l’obligatori.\nAfirmar que l’arribada d’Internet ha de fer canviar el rol del professor pressuposa acceptar dues premisses que des del meu punt de vista són errònies. Primer, suposa l’existència d’un escenari previ amb uns alumnes ansiosos d’informació acadèmica, que cada dia esperen freturosos l’arribada del professor a l’aula perquè es veuen condemnats a que ell sigui el seu únic mitjà d’informació i que amb l’arribada d’Internet es veurien finalment alliberats. Aquesta no és, en general, la realitat. Si fos aquesta, fa temps que tenen a la seva disposició tones i tones de llibres d’on treure informació i contrastar el que diu el professor.\nSegon pressupòsit: considerar que aprendre és només rebre informació i, per tant, oblidar que, com a mínim, hi ha un pas previ (la motivació) i un pas posterior (la construcció del coneixement). La primera premissa era irreal; aquesta segona és potser real -en tant que compartida per un cert nombre de professionals- però equivocada. Crec que el professor que únicament serveix d’antena repetidora d’informació no és un bon professor ara ni ho era abans. La qual cosa tampoc no vol dir que sigui necessàriament el pitjor professor possible. Però, seguint amb la metàfora de les telecomunicacions, la vertadera funció d’un professor no hauria de ser la de repetidor sinó la de descodificador.\nUn professor segueix tenint la mateixa obligació de sempre: intentar aconseguir que després d’estar amb ell els seus alumnes siguin millors en el màxim de sentits possible. Per més accés a la informació que tingui l’alumne, el que segueix marcant la diferència és la figura d’aquella persona que coneix els possibles camins perquè ja els ha recorregut abans, que coneix l’alumne perquè s’ha preocupat de saber com són ell i el seu món i que sap combinar aquestes dues coses per motivar-lo, traduir-li el món a un llenguatge que pugui entendre, fer-li descobrir camins ja fets i donar-li eines per fer-ne de nous. La diferència és que amb les TIC té més eines per fer-ho. Però, també, que hi ha tot un nou món per ajudar-los a descodificar: l’anomenada societat de la informació.\nEn la missió de l’escola hi ha tres conceptes clau: informació, coneixement i reflexió sobre el coneixement. Aquesta actitud reflexiva no acostuma a ser espontània; fer-la adquirir és la funció del mestre, avui i des de sempre. No és només transmetent informació com qui passa el testimoni en una cursa que la Humanitat ha progressat. Informació, coneixement i reflexió sobre el coneixement. I d’aquests tres punts, Internet per ella mateixa únicament millora el primer.\nÉs cert, els alumnes d’avui tenen a mà més informació que els de fa 20 anys i d’accés més senzill. Però els de fa 20 anys també tenien a la seva disposició enciclopèdies a quasi totes les cases i què en feien? El mateix que fan avui els nostres alumnes amb els recursos digitals si no els forcem a anar més enllà: mirar, copiar i enganxar, o, en el millor dels casos, resumir. Abans fèiem fotocòpies de les il·lustracions i les enganxàvem; ara les copien i imprimeixen en color. La realitat és que als mateixos alumnes que tenen dificultats a entendre l’explicació del llibre, els poses davant la Viquipèdia i, al cap de cinc minuts d’haver tocat i mirat, segueixen tenint les mateixes dificultats. La informació no crea coneixement per ella mateixa. Això és igual de cert avui que fa 20, 100 o 2000 anys. Aquells que consideren que hi ha d’haver un canvi de rol tenen quasi raó; únicament s’equivoquen en el fet que aquest rol ja es va inventar a l’època de Sòcrates, no té res a veure amb les noves tecnologies. Ara bé, si les TIC han de ser l’excusa per fer un canvi en aquest sentit... benvingudes doblement!


Inici > Shop online>Vins>VIATGE AL PRIORAT\nViatge al priorat. Celler Joan Simó. Vi negre de criança de la DOQ Priorat\nÉs un vi estructurat, però subtil, equilibrat, complex, molt elegant amb tota la fruita suggerent de la garnatxa. En boca és càlid i alhora molt fresc, el qual trasllada al consumidor en el paisatge més salvatge i silvestre de Priorat. La carinyena sobreviu al pas del temps en la garrnatxa, amb uns caràcters més frescos que lliguen a la perfecció amb la garnatxa.\nLa garnatxa (60% del cupatge) ens guia pel tast d’aquest Viatge al Priorat , tot i que no amaga la presència de carinyena vella i de petites aportacions de syrah i cabernet. Amb una criança de 8 mesos en bótes, aquest vi destaca a primer cop d’ull per la joventut i la vivacitat del seu color, una vivacitat que en nas es manté amb una fruita marcada i intensa. Aquesta tipicitat varietal deixa pas a un rerefons balsàmic i mineral, que ens recorda els sòls pissarrosos prioratins. En boca, totes aquestes sensacions tornen a aparèixer, revelant-nos un vi ple, amb un taní que s’anirà polint en ampolla amb el pas del temps.\nElaborat pel Celler Joan Simó, a partir de raïms procedents de les vinyes més joves de les seves finques, plantats entre 1999 i l'any 2000. Vinyes que es troben al llarg dels vessants entre Porrera i Bellmunt de sòls de pissarra, llicorella. Passa per una prefermentació a baixa temperatura durant 2-3 dies, seguit d'una fermentació a temperatura controlada de 28ºC, premsat suau i malolàctica en bótes. Criança durant 8 mesos en bótes usades de tres vins.\nTemperatura òptima de servei: 14 - 16º C


La intervenció precoç pot prevenir les conseqüències de l’adversitat primerenca | AFATRAC\njuny 24 2020 0Comment\nL’IMPACTE DE L’ADVERSITAT DURANT LA INFÀNCIA SOBRE EL DESENVOLUPAMENT DELS INFANTS\nEl que passa en la infància primerenca pot importar al llarg de la vida. Per gestionar amb èxit el futur de la nostra societat, hem de reconèixer els problemes i abordar-los abans que empitjorin. Les investigacions sobre la biologia de l’estrès durant la infància primerenca mostren com adversitats grans, com la pobresa extrema, l’abús o la negligència poden debilitar l’arquitectura de el cervell en desenvolupament i posar el sistema de resposta a l’estrès en permanent alerta. La ciència mostra també que proporcionar relacions estables, receptives, enriquidores i propícies durant els primers anys de vida pot prevenir o fins i tot revertir els efectes perjudicials de l’estrès primerenc, amb beneficis duradors per a l’aprenentatge, el comportament i la salut.\nLes experiències primerenques influeixen en el cervell en desenvolupament. Des del període prenatal i durant els primers anys de vida, el cervell humà experimenta el seu creixement més ràpid i les experiències primerenques determinen si la seva arquitectura serà robusta o fràgil. Durant els períodes sensibles de el desenvolupament primerenc, els circuits del cervell estan més oberts a la influència de les experiències externes, per bé o per mal. Durant aquests períodes sensibles, el desenvolupament emocional i cognitiu saludable és modelat per la interacció receptiva i fiable amb els adults, mentre que l’adversitat crònica o extrema pot interrompre el desenvolupament normal del cervell. Per exemple, els infants als quals poc després de néixer es deixa en orfenats amb condicions de negligència severa, mostren una activitat cerebral dramàticament disminuïda, comparats amb els infants que mai han estat en entorns institucionals.\nLa negligència extrema disminueix la força de el cervell.\nL’activitat cerebral pot mesurar-se en impulsos elèctrics. Els colors “càlids” com el vermell i el taronja indiquen una activitat més gran i cada columna mostra un tipus diferent d’activitat cerebral.\nEls infants petits institucionalitzats en condicions precàries presenten una activitat molt menor que l’esperada.\nEls principis bàsics de la neurociència indiquen que proporcionar condicions positives de suport per al desenvolupament de la infància primerenca resulta més efectiu i menys costós que atendre les conseqüències de l’adversitat primerenca més tard en la vida.\nLes polítiques i programes que amb la major promptitud identifiquen i donen suport als infants i famílies en risc d’experimentar estrès tòxic, reduiran o evitaran la necessitat que requereixin més endavant programes de suport i recuperació, més costosos i menys eficaços.\nDes de l’embaràs i fins a la primera infància, tots els entorns en els quals els nens viuen i aprenen, i la qualitat de les seves relacions amb els adults i els cuidadors, tenen un impacte significatiu sobre el seu desenvolupament cognitiu, emocional i social. Una àmplia gamma de polítiques, incloent aquelles dirigides a la cura i educació primerenca, els serveis de protecció de la infància, la salut mental dels adults, el suport econòmic per a les famílies i moltes altres àrees, poden promoure els entorns segurs i de suport, i les relacions estables i afectuoses que els infants necessiten.\nL’estrès crònic pot ser tòxic per als cervells en desenvolupament. Aprendre a bregar amb l’adversitat és una part important del desenvolupament saludable de l’infant. Quan ens sentim amenaçats, els nostres cossos activen una varietat de respostes fisiològiques, incloent increments en el ritme cardíac, la pressió arterial i les hormones de l’estrès com ara el cortisol. Quan un infant petit està protegit per relacions de suport amb els adults, aprèn a fer front als canvis diaris i el seu sistema de resposta a l’estrès torna diàriament al seu punt de partida. Els científics diuen a això estrès positiu. L’estrès tolerable es produeix quan es presenten dificultats més serioses, com la pèrdua d’un ésser estimat, un desastre natural o una lesió traumàtica, i aquestes són esmorteïdes per adults afectuosos que ajuden als infants a adaptar-se, el que mitiga els efectes potencialment perjudicials dels nivells anormals d’hormones de l’estrès. Quan es presenten experiències adverses fortes, freqüents o reiterades i l’infant les enfronta sense el suport dels adults, l’estrès es torna tòxic perquè l’excés de cortisol pertorba els circuits del cervell en desenvolupament.\nUna adversitat primerenca significativa pot conduir a problemes al llarg de la vida. L’estrès tòxic experimentat d’hora en la vida i els precipitants comuns de l’estrès tòxic -com la pobresa, l’abús o la negligència, l’exposició a la violència, l’abús de substàncies per part dels pares o malalties mentals d’ells – poden produir un dany acumulatiu en la salut física i mental i de l’individu. En la mesura que hi hagi més experiències adverses durant la infància, hi haurà una major probabilitat de retards en el desenvolupament i d’altres problemes. Els adults que quan eren infants van experimentar més adversitat són també els que tenen més probabilitats d’experimentar problemes de salut, com alcoholisme, depressió, malalties cardíaques i diabetis.\nLa intervenció primerenca pot prevenir les conseqüències de l’adversitat primerenca. La investigació demostra que les intervencions tardanes tenen menys probabilitats d’èxit i, en alguns casos, són ineficaces. Per exemple, un grup d’infants que va experimentar negligència extrema i va ser situat en famílies substitutes receptives abans dels dos anys d’edat va experimentar majors increments en el seu coeficient intel·lectual i la seva activitat cerebral i les seves relacions d’aferrament es van tornar més normals que els seus companys que van ser ubicats en aquest mateix tipus de llars després dels dos anys. Tot i que no hi ha una “edat màgica” per a la intervenció, és clar, en la majoria dels casos, que intervenir el més aviat possible és molt més efectiu que esperar.\nUna adversitat significativa perjudica el desenvolupament en els primers tres anys.\nLes relacions estables i afectuoses són essencials per al desenvolupament saludable. Els nens es desenvolupen en un entorn de relacions que comença a la llar i inclou als membres de la família extensa, els proveïdors de cura i educació, i els membres de la comunitat. Els estudis en la matèria demostren que els nadons que tenen relacions segures i fiables amb els pares o amb els cuidadors no parentals experimenten una mínima activació de l’hormona de l’estrès quan se senten atemorits per algun esdeveniment estrany, i que aquells que tenen relacions insegures experimenten una activació significativa del sistema de resposta a l’estrès.\nNombrosos estudis científics donen suport a aquestes conclusions: proporcionar relacions receptives i de suport al més aviat possible en la vida pot prevenir o revertir els efectes nocius de l’estrès tòxic.\nCenter on the Developing Child HARVARD UNIVERSITY.\nPodeu llegir el PDF complet: IMPACTO-DE-LA-ADVERSIDAD-3


Castelló recull informació sobre l'impacte de la crisi al sector empresarial - Empordà\nCastelló recull informació sobre l'impacte de la crisi al sector empresarial\nEs demana la participació als diferents sectors econòmics per conèixer la repercussió real\n06·08·20 | 16:57\nTerrassa d'Empuriabrava AJUNTAMENT DE CASTELLÓ D'EMPÚRIES\nLa col·laboració entre el sector públic i el sector privat de Castelló d'Empúries es va iniciar a partir de l’estat d’alarma amb la creació de les taules de treball. En aquelles trobades es van posar en comú les problemàtiques dels diferents sectors i en van sorgir una sèrie de mesures que l’Ajuntament va adoptar.\nEn aquests moments ens trobem a mig estiu i les empreses poden començar a fer un primer balanç de la temporada, és per això que s’ha cregut oportú demanar la participació als diferents sectors econòmics per conèixer la repercussió real de la crisi sobre els negocis. Des del departament de Promoció Econòmica s’ha elaborat una enquesta amb l’objectiu de conèixer quina és la situació de primera mà, quines són les necessitats i preveure les mesures i accions necessàries per impulsar les polítiques que en un futur immediat puguin implementar-se per donar suport al teixit empresarial i comercial del municipi.\nEl formulari, dirigit a tots els sectors econòmics de Castelló i Empuriabrava: comerç, restauració, empreses i autònoms, es pot omplir a través d’aquest enllaç però també es farà arribar per correu electrònic i a través de la newsletter que es publica i s’envia des del departament de Promoció Econòmica.


Segons si succeïx un accident la comunicació transparent i constant sempre és clau per gestionar la situació i evitar en tot cas perdre la reputació i la credibilitat de les entitats implicades.\nAixí en el cas que ocorri alguna emergència sempre s'ha d'actuar amb transparència, recorrent a experts del tema en qüestió, crear vincles amb associacions i ONG relacionades amb el tema, locals i globals, implicar i resoldre el problema amb les Institucions Públiques i a tos els públics.\nAixí haurem de fer un Pla d'acció per resoldre el tema ajudats d'experts i de tots el públics implicats, fer notes de premsa, rodes de premsa, anuncis demanat sempre disculpes i explicant tota la bateria de mesures que s'aplicaran per millorar en tot el possible les circumstàncies. Que quedi clar que es pot tenir un error, però que es fa càrreg i responsable.\nS'haurà de tenir un portaveu expert per parlar i representar la entitat, donant una imatge humana i propera i a més responsable del cas.\nMai s'ha de mentir o intentar ocultar dades o coses, perquè sempre pot sortir i destruir-nos. El pitjor cas d'aquesta mena el va produïr Enron amb el pitjor frau financer comès a nivell mundial.\nLes empreses cada cop interioritzen la Responsabilitat Social Corporativa: reaccionen en vers dels seus beneficis, ja que ha crescut la consciència humana i social per millorar el medi ambient i ser més conscient socialment entre les persones.\nMés val invertir amb temps que no després trobar-te amb el super problema de cop.\nMés val apagar una flama que voler apagar un foc.\nEl públic penalitza sempre i molt la falta de informació, la mentida i la imprudencia o manca de responsabilitat per part de les empreses i entitats implicades en qualsevol cas d'accident.\nEl cas de les vaques boges es va escapar de les mans i va causar la mort de persones. Els pinsos transgènics desenvolupen en les vaques malalties que encomanen a les persones que en mengen.\nVa ser un gran trasbals esdevingut arrel de manca de responsabilitat que han provocat moltes mesures sanitàries i que moltes granjes es tornessin ecològiques; a països en desenvolupament com la Xina i Llatinoamèrica encara hi sorgeixen casos.\nLa reputació de marca finalment és un valor secundari per sota de la consciència i la responsabilitat amb la societat, així ara la Responsabilitat Social Corporativa ja es dedica a fer negoci plantejant des de cero un benefici i millora a la societat.\nGenerar negoci de manera ètica a través de la nostra acció amb responsabilitat, amb transparència, amb comunicació interna i externa fluida, amb bon gobern de les entitats, els beneficis vindran després segur si fem les coses be.\nActualment la classe directiva cada vegada és més conscient gràcies a que els càrregs cada vegada més estan ocupats per persones preparades i no per "fills" o "familiars", hereus de mala gestió autoritatista i dictatorial de les empreses rústiques.\nLes empreses són col·lectius de persones, i s'han d'aplicar mesures i una política continuada de RRHH humanes, tractant be a la gent, motivant, promovent les bones maneres i així creant en els propis treballadors els primers prescriptors i clients de la mateixa empresa. Si s'expliquen be les coses les persones sempre ho poden entrendre.\nFinalment s'han de minimitzar els riscos amb el medi ambient, en qualsevol sector i model d'empresa.\nLes empreses sempre fan coses que funcionen, si no funcionen be es canvien. Fer Responsabilitat Social Corporativa funciona, genera beneficis socials i econòmics per les entitats i per això és garantia de futur i millor dit, de bon futur.\nÉs important que les empreses de primer nivell donin exemple en aquesta via i facin les coses be.\nSempre es recorda més la patinada, que tot lo bo aportat, així es juga amb el prestigi, amb la imatge de la marca, empresa, que segons una mala gestió de crisis o no tenir en compte la Responsabilitat Social Corporativa pot crear conseqüències fatals.\nUna crisi mal portada a una empresa pot acabar amb la entitat.\nTreballar amb l'entorn siguent més responsables sempre ens aportarà benefici.\nEl llibre verd de la UE és la base del plantejament de que les empreses han de crear benefici econòmic però no a qualsevol preu.\nLes persones s'han de comprometre amb la societat i al el món. I les empreses són persones.\nCada vegada s'opta més per crear valor del conjunt de la societat amb productes i serveis que millorin l'entorn amb millor qualitat i consciència. Són ja base inseparable de qualsevol filosofia d'empresa.\nCom l'exemple dels Free Business actualment i des de fa un temps és el model de negoci que sol tenir més èxit és el Free Business estil Google, Facebook, Mailchimp, Twitter, etc: iniciatives que generen valor sense cost en l'usuari final.\nI si la beguda dels bars la paguessin les marques o l'ajuntament només per generar activitat a la ciutat, cosa que promou la creativitat, la socialització i segur la creació de noves idees que generarien valor, ocupació i benestar col · lectiu?\nTambé la de cercar nínxols de negoci des de la perspectiva social i de la millora del món, com la filosfia de L'Oceà Blau amb es creen empreses, associacions, ONG's, amb l'objectiu de generar benefici a la societat, que de ben segur després els reporta benefici econòmic.\nTot és del color del mirall en el que ens mirem.\nWilcox creu que la RSC ha de traspassar tots els membres de l'empresa. Que s'ha de fer una política d'empresa activa i conscient amb l'entorn i aquesta filosofia ha de ser part integral de l'estratègia empresarial, interioritzant aquestes pràctiques basades en valors implicatius de les organitzacions en tot el seu conjunt.\nÉs un bon model la campanya de Balay mostrant el bon tractament que reben els treballadors i el seu compromís amb ells per part de l'empresa, per què la publicitat tradicional està morta i no genera comunicació emocional, de valor i d'interés pel públic objectiu final.\nSi el nostre missatge és diferent i original els públics ens escoltaran.\nS'ha d'implementar la RSC a tots els departaments de l'empresa i després comunicar-ho. Fer-ho be i fer-ho saber.\nAixí amb nous continguts comunicatius destacaran i donaran prestigi a la marca.\nQuan fem una aposta en RSC ens l'hem de creure. Qualsevol feina que fem ens l'hem de creure, sempre s'ha de tenir clara la idea per transmetre be.\nLlibre Verd de la UE\n10 principis fonamentals en RSC de les empreses


ITSA - Innovacions Tecnològiques S.A - Passarel·la de formigó imitació fusta\nPassarel·la de formigó imitació fusta Link-Wood\nSistema modular, articular i desmontable.\nPlaques articulades de formigó armat amb textura antilliscant imitació fusta.\nSistema d'unió adaptable a mesures i formes requerides.\nGran adaptabilitat a les irregularitats del terreny.\nExcel·lent comportament tèrmic.\nPlaques articulades de formigó armat amb textura antilliscant imitació fusta HA-52 (670 Kg/cm2), clase IIIa (classe marina/aerea).\nSistema d’unió mitjançant platines laterals d’acer inoxidable 316L.\nMides: 1500 x 1000 x 12 mm / 1800 x 1000 x 12 mm\nPes aprox: 410 Kg.\nLes passarel·les són passadissos modulars de formigó articulat de fàcil adaptació sobre las sorra que permeten l'accés al mar, trencant la barrera que suposa arribar a la platja a les persones amb mobilitat reduïda per alguna limitació física\nAquests passadissos penetren al mar el suficient per què les persones amb discapcitat puguin accedir a l'aigua amb la seguretat que li dóna una passarel·la de formigó armat. L'excel·lent conducció tèrmica dels materials aconsegueix disipar gran part de la radiació solar, convertint-se en passadissos totalment adaptats per circular descalç sense cremar-se.\nUbicació i adaptabilitat espacial\nAquest sistema de plaques articulades de formigó prefabricat i el seu sistema d'enclatge, es configura com un conjunt modular, el que possibilita de forma general, una gran adaptabilitat espacial conforme als diferents requeriments normatius en matèria d'accessibilitat tant estatal com autonòmica.\nAquest conjunt modular permet l'ubiació en una mateixa àrea, el que fomenta en major grau la detecció selectiva per part dels usuaris, i crea una sola barrera/bloc delimitada i fàcilment localitzable.\nUbicació i ús del conjunt com a passarel·la de platja: amplada del itinerari.\nLes Normes UNE i les diferents normatives d'obligat cumlpliment especifiquen els següent:\nLa norma UNE 41512 (Accessibilitat en les platges i l'entorn) precissa una amplada lliure de pas mínima de 1,50 m.\nLa norma UNE 41510 (Accessibiliat en l'urbanisme) precissa: l'amplada mínima de pas lliure d'obstacles ha de ser de 1,50 m.\nLa norma UNE 41500 (Accessibilitat en l'edificació i l'urbanisme) precisa: L'amplada recomendada de pas será de 1,50 m per permetre l'encreuament de dues persones, una en cadira de rodes. En aquellas zones a on es preveu l'encreuament de dues cadires de rodes, l'amplada mínima serà de 1,80m.\nL'ordre d'obligat compliment VI/561/2010, de 1 de febrer, precissa una amplada de pas no inferior a 1,80m, excepte en zones urbanes consolidades i en les condicions previstes per la normativa autonòmica. En tot cas, sempre l'amplada lliure de pas resulant serà no inferior a 1,50m.\nPrecissament a nivell autonòmic: l'amplada mínima de pas de la normativa d'oblidat compliment de la majoria de les Comunitats Autònomes, a excepció de La Roija, Navarra i Euskadi, és de 1,50m.\nEn conseqüència, s'opta com referent normatiu 1,50m. com a amplada de pas de la passarel·la. Aquesta mesura es correspont amb l'amplada de les plaques de formigó prefabricat Link-Wood que configura la passarel·la de 1,50m.\nUna amplada lliure de pas de 1,80m en una passarel·la de platge es considererà una bona pràctica i en molts pocs casos específics una obligatorietat normativa. En aquests casos puntuals utilitzem un conjunt de dos plaques, de forma que assegurem, en qualsevol cas, la continuïtat transversal (en una única pendent transversal) de la plataforma formada per exemple amb la inserció d'un passador continu de 3m.\nLliscament de paviment\nLes plaques articulades Link-Wood presenten un acabat superficial antilliscant en sec i en moll, tal i com exigeix l'article 11 de l'ordre VIV / 561 / 2010. Aquesta característica li confereix la textura superficial en formigó de la placa amb ressalts en forma de llàgrima a 90º.\nFenedures de la placa\nEl diseny de les fenedures que presenta aquesta placa en la seva unió amb l'adjacent són compatibles amb el trànsit d'una cadira de rodes.\nTampoc presenta problema algun el fet de que la sorra de la platja, degut al trànsit de perones o ràfagues d'aire, ompli les acanaladures de la placa.\nIdentificació de l'element i contrasts fondo / figura\nEl diseny dels acabats grantitza una homogeneïtat d'imatge de manera que permet identificar i localitzar l'element: passarel·la de platja, a tots els usuaris, especialment als que presenten discapcitat visual o intel·lectual.\nSistema i elements d'ancoratge\nEl sistema d'ancoratge entre plaques dels mòduls Link-Wood® possibilita l'articulació de les mateixes per adaptar-se a les irregularitats del terreny, mantenit en qulasevol moment la continuïtat de l'itinerari així com la pendent transversal de mataix: passarel·les d'accés, rampes, bases de dutxes o bases per elements lúdics.\nTambé possibilita un fàcil montatge, manteniment i desmontatge del sistema.\nI no suposa cap obstacle en matèria d'accessibilitat. Cada peça conta amb sistema d'ancoratge mitjançant un pern longitudinal d'acer que travessa l'ampla complet de la placa sense possibilitat de desplaçament transversal.


Manel, Ara Malikian, Chenoa i Cabaret, en la nova temporada de l'Auditori de Sant Cugat\nActualitzat 12/07/2016 12:25 CET\nSANT CUGAT DEL VALLÈS (BARCELONA), 12 jul. (EUROPA PRESS) -\nLa nova temporada del Teatre-Auditori de Sant Cugat del Vallès, de setembre del 2016 a febrer del 2017, tindrà Manel, Ara Malikian, Chenoa i Cabaret, així com Sopa de Cabra, Rufus Wainwright, David Guapo i Antonio Orozco, entre d'altres.\nEn total hi haurà deu espectacles de teatre i de concerts de música, set funcions de caràcter familiar, cinc concerts de música clàssica, tres espectacles de dansa, dos de poesia i humor, un musical i una òpera, segons ha informat l'Ajuntament aquest dimarts en un comunicat.\nSopa de Cabra obrirà el teló de la música el 30 de setembre amb l'últim treball de la formació gironí 'Cercles', en el marc del V Festival Petits Camaleons --se celebrarà l'1 i el 2 d'octubre--.\nChenoa actuarà el 25 de novembre, Rufus Wainwright el 15 d'octubre --concert en col·laboració amb el Festival Temporada Alta--, la banda catalana Manel el 22 de desembre, el violinista libanès Ara Malikian el 21 de gener i tancarà l'agenda de concerts Antonio Orozco el 28 de gener.\nLa programació també té l'espectacle de Sara Baras, 'Voces', el 27 de gener; Cabaret en el marc de la gira del 50è aniversari de l'estrena a Broadway del 17 al 20 de novembre, 'El avaro' de Molière el 8 d'octubre, '#quenonosfrunjanlafiesta' de David Guapo el 5 de novembre i 'El show de Auronplay' el 10 de desembre, entre molts altres.\nAlhora s'ha fet una aposta internacional amb la celebració del concert excepcional de Suzanne Vega, que tindrà lloc aquest divendres i que està fora de temporada, i els d'Avishai Cohen Trio i Barbara Hendricks, programats dins del 48 Voll Damm Festival Internacional de Jazz de Barcelona per al 12 de novembre i 11 de desembre respectivament.\nLa programació OFF Teatre-Auditori tornarà a ser un complement amb activitats com assajos de dansa oberts al públic, xerrades prèvies i posteriors amb la companyia i la direcció, les sortides exclusives a equipaments com el Gran Teatre del Liceu i l'Auditori de Barcelona, entre d'altres.\nLa temporada 2015-2016 de l'equipament cultural vallesà ha tancat amb 75 espectacles, 102 funcions, 55.016 espectadors i una ocupació del 84%.


Fàbrica de proveïdors i proveïdors de brillants de llavis nus sense costures personalitzats amb brillantor de llavis nus personalitzats i sense cruels Iris Beauty\nGlossari de llavis nus amb etiqueta privada i brillants de llavis nus brillants per a vegans i sense crueltat\nBrillantor de llavis no enganxós lliure de Vegan & Cruelty, suau i brillant. Hidrata els llavis amb vitamines i mantega de karité.\nLa nostra brillantor de llavis és lliure de Vegan & Cruelty, té una textura suau, no enganxosa als llavis, humida i brillant.\nAquesta brillantor de llavis és rica en vitamina E natural, que protegeix eficaçment els llavis, forma una pel·lícula protectora de llavis humida, prevé la pèrdua d'humitat, redueix les línies fines i els llavis secs i la pell. Restaurar la brillantor dels llavis, fer que els llavis siguin suaus i suaus i se sentin plens d’humitat.\nApte per a reunions familiars o d’amics, desfilades de moda, ús diari, etc. La mida portàtil us permet embellir els llavis en qualsevol moment i en qualsevol lloc. 65 colors diferents que es poden combinar fàcilment amb diversos estils de maquillatge, ocasions i tons de pell.\nNom de l'ítem Pintallavis\n5. Conté vitamines / mantega de karité\nMOQ 3000 unitats\n2.Q: Com puc obtenir una mostra per comprovar la vostra qualitat?\nR: primer, feu-nos saber els vostres requisits en relació amb els articles, i després us donarem suggeriments en conseqüència i us farem pressupost, en total tenim 65 colors per a la nostra brillantor de llavis. Un cop confirmats tots els detalls es poden enviar les mostres. El cost de la mostra es reemborsarà si es fa la comanda.\n3.Q: Accepteu OEM ODM i ens podeu fer el disseny?\n5.Q: Què passa amb el termini de lliurament de la producció en massa?\n6.Q: Quines són les vostres condicions de pagament?\n7.P: Com contactar amb nosaltres?\nEns encantaria ajudar-vos amb qualsevol pregunta o comentari que tingueu.\nAnterior: Proveïdor de llavis de llavis personalitzats amb etiqueta privada de llavis de llavis cremosos\nPròxim: llavis a l'engròs pal personalitzat logo personalitzat vellut vellut llapis de llavis etiqueta privada llapis de llavis low moq maquillatge de llavis\nlluentor de llavis cremosa\nlluentor de llavis diy\nfabricant de brillants de llavis\nproveïdor de lluentor de llavis personalitzat\npigment de llavis\nvenedor de brillantor personalitzat\nbrillantor a l'engròs sense etiqueta privada\nmarca de llavis de marca privada\nbrillantor de llavis brillants\netiqueta privada brillantor de llavis brillants\nlluentor de llavis brillant\nEtiqueta privada de brillantor de llavis transparent a l'engròs ...\nbrillantor de llavis personalitzats brillantor de llavis amb etiqueta privada ...\nLlavis de llavis brillants brillants a l'engròs sense laboratori ...\nProveïdor de lluentor de llavis personalitzat brillantor de llavis ...\nVenda a l'engròs de llavis de llavis personalitzats amb pigment de llavis ...\nVenda a l'engròs de llavis personalitzats personalitzats pel vostre propi logotip ...


EL BLOG DE L'HOSPI | #FutboLH: Pinzellades #2bg3 | 20a jornada\nAtlètic Balears - CD Olímpic\nDissabte, 15:30 | Municipal de Magaluf\nFent la vista enrere, potser des dels temps en què el Canal33 feia els seus partits els dissabtes a dos quarts de quatre que no es jugaven partits a #2bg3 tant d’hora… per la tarda. Dissabte, doble ració de debut d’any a les 15:30 hores. Comença la segona volta per al colíder, un Atlètic Balears que només ha cedit dos punts a Magaluf en el que portem de Lliga. Dues victòries consecutives i dos partits amb Xavi Ginard mantenint porta a zero. Al davant, segurament tingui com a rival sota pals Francis, que recuperarà la titularitat. El malagueny no ha encaixat gol en cap dels últims 8 partits que ha jugat a la Lliga; a la Copa, el Real Madrid n’hi va fer dos (un de penal) en 180 minuts. Veurem com han caigut els torrons tant a Palma com a Xàtiva. Per cert, el partit no el retransmetrà IB3 Televisió. Per cert, mal registre de l’Olímpic en les seves visites a l’Atlètic Balears: cap victòria en 12 precedents en competició nacional... i només dos gols marcats (els anys 76 i 77).\nElche Ilicitano - Levante UD B\nDissabte, 15:30 | Díaz Iborra\nVeurem qui és més ràpid: el madrileny Muñoz Piedra a Palma o Cuadra Fernández a Elx. L’àrbitre balear donarà el tret de sortida al 2014 futbolístic d’Ilicitano i Levante B. Dos equips similars si comparem les últimes dues temporades: pólvora amunt i bona proposta (atractiva per a l’espectador). Demà toca que el Díez Iborra torni a acollir un partit dels il·licitans (cinquè canvi d’escenari en només mitja volta) que de ben segur evocarà l’escandalós 1-5 de la jornada inicial. Aleshores, Cristian Herrera va fer el seu primer triplet el dia que debutava a Segona B; veurem si el canari hi serà demà contra els granota, que van agafar aire en forma de punts contra el Constància. Això sí, els de José Gómez no guanyen fora des del 3-4 d’Olot. Dues victòries només a fora, ja que els granota han rebut gol en els últims 20 desplaçaments realitzats: no mantenen clean sheet des del 0-1 a Llagostera... el 12 de gener de 2013.\nDissabte, 16:00 | Dani Jarque\nSancionats: Marc Caballé (+2) (ESP) / Canal i Abel (OLO)\n“Si mireu la paraula al diccionari...”. D’ara endavant, tirarem d’aquesta expressió en totes les pinzellades, però l’Espanyol B-Olot té tela. Les càmeres d’Esport3 (tercer cop que retransmeten un partit de l’Olot, després de l’eliminatòria contra l’Arandina) seran testimoni directe del debut d’Arnau Sala a la banqueta de l’Olot. El damnificat, un Edu Vílchez que ha viscut un acomiadament gairebé tan llarg com una boda gitana (de les de Cuatro). Amb el bagenc, a Olot esperen redreçar un rumb tort davant d’un filial que va acabar l’any amb la cara vermella després del 0-4 de l’Alcoyano. Márquez va picar la cresta als seus jugadors amb una roda de premsa de les que fan època. El primer en fer les maletes sigui, probablement, l’indonesi Arthur Irawan. Els pericos han sumat un punt dels últims 15 en joc; l’Olot, tres dels darrers 27. Entre tots dos, 14 partits sense guanyar. Si la por s’imposa, la ‘X’ serà un valor segur.\nHuracán CF - CF Reus Deportiu\nDissabte, 17:00 | Vicent Martínez Català\nSancionats: Fali, Company (HUR) / Folch (REU)\nLa grandesa del futbol fa que dos equips empatats a punts tinguin sensacions, gairebé, oposades. L’ambició a Manises és màxima i l’equip no està responent (per ara) a tot el que s’esperava d’Huracán. A Reus, per contra, els canvis a l’estiu estan donant un resultat satisfactori. A tres punts de la zona de playoff, els roig-i-negres fa tres mesos i mig que no perden lluny del seu Estadi. Més temps fa encara que l’Huracán no perd a Manises (des de l’11 de març de 2012). Camí dels dos anys d’imbatibilitat en un escenari en què el Reus no ha guanyat en cap de les dues visites prèvies. De fet, en cinc enfrontaments, Huracán ha sumat dues victòries i tres empats contra un Reus que mai ha vençut els valencians. En canvi, sí sap què és guanyar a Manises el seu tècnic, Emili Vicente... entrenador del Lleida Esportiu, l’últim equip capaç de derrotar Huracán a Manises. Veurem si el cercle s’acabarà quadrant... o no.\nDissabte, 17:00 | Mini Estadi Villarreal CF\nSancionats: Barón i Tarradellas (LLA)\nPer tancar l’any, el líder va estar a punt de fer saltar la banca al Martínez Valero. Els van empatar jugant amb 9 i al darrer minut, però la primera volta dels blaugrana és per emmarcar. També la d’un sorprenent Villarreal B que ha passat el Nadal en plaça noble, amb 31 punts. Arriba el tram decisiu i els blaugrana tenen ara tres enfrontaments davant rivals directes. L’any passat, rebolcada al Mini amb un clar 4-0, la màxima golejada que ha rebut el Llagostera a Segona B, la més àmplia des de gener de 2010 (6-0 a l’Hospitalet, a Tercera Divisió). Amb 26 jugadors utilitzats, el Villarreal B és l’equip que més homes ha fet servir en aquest Campionat. Compte a la franja d’abans i després del descans: el Llagostera ha marcat més de la meitat de gols aquesta temporada entre els minuts 31 i 60, un 60% si ens fixem només en els gols marcats lluny de Llagostera. Mala peça al teler en un partit que enfrontarà el sisè pitjor local a les primeres meitats... amb el millor visitant en els primers temps.\nDissabte, 19:00 | El Clariano\nSancionats: Vicente Flor i Fran Giménez (ONT) / Gaspar (+4) (CON)\nDuel blanc-i-negre. Cromàticament parlant... però també pel que fa al destí de tots dos conjunts. Les derrotes de la darrers jornada ancoren ontinyentins i inquers en descens i el partit de dissabte adquireix aires de final. Sisme a la Vall d’Albaida: Nino Lema feia saber a Flor, Jonathan, Huertas, Alberto i Francesc que no comptava amb ells; han arribat ja Cervera i Dani Fernández, mentre que Jaime Jornet i Unai Alba també estan propers a tancar un acord amb els valencians. També a Inca faran canvis: Javi Jiménez, Salcedo i Juanpe. Reforçat l’atac serà l’objectiu per als de Joan Esteva, que juntament amb el Sant Andreu són l’equip menys golejador a domicili (únicament 2 gols). Fa gairebé 37 anys que el Constància no guanya a Ontinyent, si bé és cert que només hi ha jugat tres cops des d’aleshores.\nDiumenge, 11:30 | Narcís Sala\nSancionats: Melo (STA)\nEn la darrera jornada de la primera volta, el Sant Andreu va perdre la imbatibilitat al Narcís Sala a mans del Mestalla; l’Alcoyano, per la seva banda, desvirgava la Ciutat Esportiva del RCD Espanyol. Els andreuencs són a només punts del descens; l’Alcoyano, amb cinc victòries consecutives i 490 minuts sense encaixar gol afronten el primer partit de 2014 amb l’ànim de seguir retallant distàncies amb els dos equips capdavanters... i amb un partit pendent a Lleida al sarró. Això sí, Sant Andreu és mala plaça per un Alcoyano que només hi ha guanyat en una de les seves 12 visites... l’any 1995 i sobre gespa natural. En artificial, dos empats (1-1) i tres derrotes, consecutives, sense gol alcoià. El Sant Andreu només ha guanyat 1 dels darrers 10 partits oficials, 1 de 8 sense comptar el duel de Copa contra l’Atlético. Serà clau la primera part (bé, com sempre): el Sant Andreu és el 17è pitjor equip al primer temps; l’Alcoyano, el millor.\nSancionats: Artabe (PRT)\nEntre el Clariano, Sant Adrià i el Sagnier, els capítols de la Riera semblaran Disney al comparats amb tant de drama. Sessió de diumenge al Prat. Caixa o faixa per als potablava, que coincidint amb el dia d’Any Nou anunciaven l’arribada de Ramon Borrell (Vilanova del Vallès). Els de Pepe Delgado no guanyen des de la jornada 3 i evidentment no poden pensar en res més que no sigui la victòria. La millora del Badalona té més a veure amb les sensacions futbolístiques que no pas per una qüestió de resultats, tot i que el punt sumat a Lleida els permetia passar les festes fora del descens. Els escapulats porten dues sèries de victòria-empat-derrota i actualment es troben en una de victòria-empat. Seguint la lògica, tocaria triomf potablava. A Segona B, una victòria del Prat (a Badalona) i dos empats (un al Centenari i un altre al Sagnier). Partit de retrobament: Pepe Delgado s’enfronta al seu exequip de les últimes temporades. Veurem si José Kante segueix marcant golassos, com el que li ha valgut endur-se el concurs del #millorgol2bg3 de la primera volta.\nDiumenge, 12:15 | Camp d’Esports\nSancionats: Pau Bosch i Mata (LSP)\nEls Reis Mags tot ho poden, fins i tot fer passar un partit a Lleida pel migdia. Bé, el Constància i l’Atlètic també poden i especialment els segons no són de fer massa regals aquesta temporada. Duel que alguns vendran com històric però que fins ara és inèdit al Camp d’Esports, que va tancar el 2013 amb la decepció de l’empat contra el Badalona. Diu Seligrat que l’objectiu és ser entre els quatre primers a final de temporada, però per això caldrà que les lesions i sancions continuïn respectant una plantilla molt curta (només 17 jugadors utilitzats). Al davant hi haurà un Nàstic que si bé no ha perdut des de l’arribada de Vicente Moreno a la banqueta (2 victòries i 5 empats)... ha sumat els mateixos punts amb el valencià que durant els primers set partits de Santi Castillejo amb els grana. Dada per tenir en compte. A l’anada, 1-2 que també pot tenir pes en la diferència de gols particular entre dos equips cridats a ser a dalt al final de la temporada. S’esperen incorporacions a tots dos conjunts en aquest mercat d’hivern; no pas a la davanter lleidatana, on Mata haurà d’esperar, per sanció, una setmana per obrir el 2014.\nRafael Miret 3 de gener de 2014, a les 13:01\nEls seguidors de l'Hospi estarem pendents del partit Huracan-Reus. Un empat entre ells ens deixarien uns llocs més amunt en la classificació. Com sempre gràcies Cristian per la teva implicació.


Dubtes sobre la preinscripció escolar: te'ls resolem | Criar.cat\nJa està en marxa la preinscripció escolar, un procés culminant en l'etapa educativa de les nostres criatures que genera molts dubtes i preocupacions a les famílies.\nEnguany, a causa de la pandèmia, la sol·licitud l'heu d'emplenar i presentar en línia. Podeu consultar les dates, la documentació i una guia ràpida per fer la preinscripció al nostre especial. I si encara teniu dubtes, us hem resumit a continuació algunes de les preguntes més freqüents amb les respostes del Departament d'Educació:\nNo, la presentació de més d'una sol·licitud en un mateix procediment de preinscripció comporta la invalidació dels drets de prioritat. Si per falta d'acord entre les persones que comparteixen la pàtria potestat del menor hi ha una duplicitat de sol·licituds o una sol·licitud de preinscripció per canviar de centre, i mentre no hi hagi una resolució judicial, es prioritza la continuïtat al mateix centre on està escolaritzat l'alumne o alumna i s'anul·len les sol·licituds de preinscripció.\nSi es tracta d'una nova matrícula les comissions de garanties d'admissió anul·len una de les dues sol·licituds, un cop escoltats els arguments de les persones interessades.\nEn alguns casos pot passar que s'hagin esgotat totes les opcions dels centres demanats en la preinscripció sense haver-ne obtingut cap plaça. Aleshores hi ha previst un mecanisme, la denominada assignació d'ofici, per evitar que cap infant o jove pugui quedar sense escolaritzar quan inicia una etapa educativa, com és el cas de P3 o primer d'ESO.\nAquestes famílies rebran una comunicació i tindran un nou període per afegir peticions a la seva sol·licitud. Aquesta opció queda limitada únicament a les sol·licituds que han demanat plaça a P3 o a 1r d'ESO, o que han demanat expressament una assignació d'ofici en la sol·licitud, i que no han obtingut cap plaça en cap de les seves peticions originals.\nESPECIAL: Tot sobre la preinscripció escolar\nEn la comunicació que reben les famílies, se'ls demana que facin una ampliació de sol·licitud, en què han d'indicar fins a 5 noves escoles o instituts. Cal tenir en compte, però, que en aquesta fase d'ampliació de peticions, només es poden triar les escoles o instituts on hagin quedat places vacants després de fer la primera fase d'assignació. Aquesta informació es pot trobar a través d'un cercador accessible des del formulari d'ampliació.\nAquestes peticions ampliades s'ordenaran seguint els mateixos criteris que en el procés d'assignació inicial, és a dir, basant-se en el barem i el número de desempat ja obtinguts en primera instància. Així, l'assignació de places disponibles es farà per rigorós ordre entre les sol·licituds d'aquesta fase.\nI si després de l'ampliació continuo sense obtenir plaça?\nEn cas que no obtinguis una plaça en els centres demanats en l'ampliació, llavors es farà una assignació d'ofici.\nLa comissió de garanties d'admissió corresponent oferirà en darrera instància una plaça en un centre on hagin quedat vacants dins el municipi de residència de l'alumne/a.\nQui té prioritat per una plaça en cas d'empat en puntuació?\nLes sol·licituds s'ordenen segons les puntuacions dels criteris generals [consulta-les aquí]. Les que han obtingut una puntuació més alta són les que obtindran plaça. En cas d'empat es tindrà en compte la puntuació del criteri complementari, en primer lloc, és a dir famílies monoparental o nombroses i, després, del número de desempat.\nLa Generalitat assigna a cada sol·licitud pendent d'assignació un número aleatori. A continuació, fa un sorteig per obtenir el número de tall. A partir d'aquesta xifra, s'ordenen les sol·licituds que tenen la mateixa puntuació. Si, per exemple, una família té com a número de desempat el 2 i una altra el 30.000 i estan empatades en puntuació, l'ordre es regirà pel número de tall. Imaginem que en el sorteig es fixa que és el 15.000. Doncs tindrà prioritat la família amb el número de desempat de 30.000 per davant de la que té el número 2.\nEl mateix dia en què es fa el sorteig se'n publica el resultat al web del Departament d'Educació.\nM'he equivocat, puc modificar la sol·licitud?\nUna vegada formulada la sol·licitud, la pots modificar sempre dins del període de presentació de sol·licitud per canviar els criteris de prioritat o l'ordre dels centres sol·licitats. [Consulta els terminis aquí]\nModificades les dades, obtens un nou resguard. En aquest cas les dades que es validen són les de la darrera modificació.\nHi ha cua per fer la preinscripció escolar, perdré prioritat?\nDes del primer dia de la preinscripció que s'han registrat cues al web per poder presentar la sol·licitud. El Departament d'Educació assegura que el mecanisme d'espera permet que no se saturi l'espai i provoqui fallades tècniques. Podeu esperar el vostre torn o provar-ho en una altra franja horària. Convé remarcar que la preinscripció en línia es pot fer les 24 hores al dia i que no condiciona l'ordre de prioritat de cara a l'assignació de places.\nInfants (1-3 anys)Preescolar (3 - 5 anys)Aleví ( + 5 anys)EducacióActualitatPreinscripció escolar Generalcriaturescole


CUINA PLAÇA LESSEPS ~ Estudio de interiorismo y decoración Mar Rabell en Barcelona\nCuina a la Plaça Lesseps\nEn aquest projecte actualitzem una cuina relativament jove de 9m2 amb un bell accés de llum natural, en una cuina moderna i moderna, més espaiosa, ordenada, lluminosa i d’estil minimalista diàfan.\nPodeu veure l’abans i el després en la pròxima animació.\nLa major nota de destacar requisit d’aquesta comissió va ser incloure una taula per a 4 comensals. El nostre objectiu era dissenyar un espai ben utilitzat, ampli, potenciar la llum natural i un ús més funcional i pràctic, cobrint totes les necessitats dels nostres clients.\nPodeu veure el resultat en les imatges següents\nReduïm les columnes de la galeria per permetre més accés a la llum natural.\nEliminem la barrera arquitectònica que separa la cuina de la galeria per augmentar l’accés de la llum natural.\nTransformem la barrera arquitectònica que separa la cuina de la sala per una separació de vidre per permetre l’accés de llum natural a la sala.\nPotenciem la lluminositat de l’espai a través d’acabats metàl·lics i colors clars.\nAjustem la distribució per a un ús més funcional i pràctic sense perdre la capacitat d’emmagatzematge.\nFem la major part de l’espai per a un ús més versàtil que inclou una taula de menjador per a 4 persones sense perdre l’àrea de treball i la capacitat d’emmagatzematge.\nRecuperem la vida i la força d’aquesta cuina facilitant l’accés a la llum natural.\nFomentem els espais lleugers evitant detalls innecessaris que els sobrecarreguin.\nRealça l’amplitud d’espais amagant-lo en la decoració dels elements i les estructures.\nS’han inclòs elements que milloren la llum brillant.\nEs fan servir materials suaus de tons clars per evitar contrastos que alteren l’espai.\nPorta de partició i corredissa de vidre Mate que permet el pas de la llum a les zones més fosques de l’interior de la casa conservant la intimitat de l’espai.\nTancament d’alumini de la RAL per a que coincideixi amb el color de les parets integrant-la en l’estructura de l’espai sense ressaltar.\nTerres de marbre brillant per realçar la llum i donar continuïtat visual amb el parquet de la resta de la casa.\nNínxols en una de les particions per guanyar amplitud i no renunciar a la capacitat d’emmagatzematge d’alguns mobles.\nParets revestida de Neolith i pintades en tons de sorra que potencien la llum i produeixen calidesa d’espai.\nMobles blancs amb banyaments per aconseguir la màxima lleugeresa i puresa de l’espai.\nSuperfícies de treball de color sorra que coincideixen amb els elements frontals i estructurals que reforcen el caràcter acollidor.\nRentamans de granit de tecnologia avançada per a que coincideixi amb el marbre amb aixeta extensibles i sabó integrat en el taulell cromat.\ntaula de 120×120 amb cama integrada oculta en l’espai d’un calaix en un moble inferior reduït de 35 centímetres.\nTaula extensible integrada en el mobiliari de color gris per a un ús més pràctic de l’espai i reforçar el caràcter funcional quan està obert.\nMural decoratiu a la zona de menjador amb motius naturals que aporta moviment i un toc chic a l’espai que reforça l’aparença càlida i confortable.


Multimèdia – Museu del Joguet\nEl Museu del Joguet dins de la comunitat actual\nAmb motiu del XXX Aniversari del Museu volem difundre i fer més accesible la història del Museu i de les persones que han format part del joguet en Ibi. En este segon capítol, comptem amb la vió d’algunes de les persones que formen part de la comunitat del Museu i l’enriqueixen amb les seues propostes i experiències.\nXarrada amb els treballadors\nEn el XXX Aniversari del Museu volem difondre i fer més accessible la història del Museu i de les persones que han format part de la història del joguet a Ibi. Aquest primer capítol és un homenatge a antics treballadors de la indústria iberuda que ens porten algunes de les seues vivències de joventut a les fàbriques jogueteres. No us ho perdeu, us ho compartim amb molt d’afecte.


Participació andorrana a la Setmana de cinema iberoamericà 2022 a Viena\nla Setmana de cinema iberoamericà del 7 al 14 de juny (Govern d’Andorra)\nEl Club Iberoamericà de Viena (CIAW) organitza la Setmana de cinema iberoamericà, del 7 al 14 de juny, amb projeccions de pel·lícules recents provinents dels països integrants del club. Andorra, enguany, presenta Mr. Hand Solo, el documental d’Héctor Romance que explica la història de superació del jove andorrà David Aguilar amb la construcció de la seva pròtesi amb peces de Lego, que es projectarà, aquest divendres, a les 18 hores, al Palais Wiener von Welten, seu de l’Instituto Cervantes de Viena.\nAquesta exposició cinematogràfica és el resultat del treball conjunt entre les 22 ambaixades d’Amèrica llatina, Andorra, Portugal, Espanya i el Instituto Cervantes que formen el Club Iberoamericà Viena (CIAW). L’Ambaixada d’Andorra a Àustria i Alemanya, en col·laboració amb el Ministeri de Cultura i Esports, han impulsat aquest projecte en el marc de les accions de diplomàcia cultural del Govern d’Andorra.\nEl Club Iberoamericà de Viena (CIAW) està format per l’Instituto Cervantes de Viena i totes les ambaixades d’Amèrica del Sud, Amèrica Central del Carib i Mèxic, Andorra, Espanya i Portugal acreditades a Àustria, les Nacions Unides i a d’altres organismes internacionals amb seu a Viena.\nEl Club Iberoamericà de Viena promou sinergies per augmentar la visibilitat d’Iberoamèrica en el seu conjunt, les seves llengües i les seves cultures. L’objectiu del festival de cinema iberoamericà és despertar la curiositat del públic austríac pel que fa a les produccions cinematogràfiques i els directors que no són tan coneguts.\nD’igual manera, el festival apropa els espectadors a les històries i l’estètica d’un conglomerat de països que comparteixen molt més que les llengües i històries comunes. El Festival no deixa de banda els nous temes de l’imaginari col·lectiu ni les realitats diverses i complexes de la societat actual o els canvis significatius i reptes al què cadascun dels nostres països fa front.


Manteniment industrial vinícola a Bagà - Barcelona - Manteniment industrial cellers - Tallerspacs TALLERS PACS - Manteniment industrial professional - manteniment industrial caldereria - treballs en acer i alumini - manteniment industrial de cellers\nMANTENIMENT INDUSTRIAL VINÍCOLA A BAGÀ\nA Tallers Pacs som experts en manteniment industrial per a cellers i cooperatives a Bagà, la nostra experiència ens permet oferir un servei professional de la màxima qualitat, ja que comptem amb una àmplia experiència en diversos sectors i un equip amb els coneixements necessaris per solucionar els problemes habituals en relació al manteniment industrial per a cellers i cooperatives a Bagà. Som experts en manteniment industrial de maquinària de cellers, oferint muntatge i reparació incloent el desmuntatge i trasllat de maquinària vella. Tallers Pacs, manteniment industrial professional per a cellers i cooperatives al seu abast.\nEL MILLOR MANTENIMENT INDUSTRIAL PARA CELLERS I COOPERATIVES A BAGÀ\nA Tallers Pacs som especialistes en manteniment industrial de cellers i cooperatives agrícoles a Bagà, els nostres clients i la nostra experiència avalen la nostra professionalitat i el nostre servei. Realitzem treballs de metalmecánica, aplicacions especials, trasllats, urgències, avaries, manteniment de cellers i actualitzem els seus equips per poder gaudir de les noves tecnologies. En Tallers Pacs, difrutarà d'un servei de manteniment industrial vinícola a Bagà a l'altura de les seves necessitats i amb la millor relació qualitat-preu.


Es compleixen 50 anys de la primera gran exposició d'escultures de Julio Antonio a Tarragona | Diputació de Tarragona\nEs compleixen 50 anys de la primera gran exposició d'escultures de Julio Antonio a Tarragona\nLa secció 'L'Àlbum de l'Arxiu' recorda aquella efemèride, impulsada per la Diputació per donar a conèixer la importància de l'artista amb una mostra que seria l'embrió del futur Museu d'Art Modern\nLa sala d'exposicions va acollir l'exposició al febrer de 1970. Foto: AGDT 3747. Autor Vallvé\nAquest 10 febrer de 2020 es compleix mig segle de la primera exposició antològica a la ciutat de Tarragona dedicada a l'obra de l'escultor Julio Antonio (Móra d'Ebre, 1889 - Madrid, 1919). Instal·lada a l'aleshores Caja de Ahorros Provincial de Tarragona (posteriorment Caixa Tarragona), aquella gran mostra venia precedida de les que s'havien dut a terme a la vila natal de l'artista i també a Barcelona i a Madrid. L'objectiu de totes elles era donar a conèixer la magnitud i importància artística de Julio Antonio, a través d'una selecció de les seves peces més representatives que la Diputació de Tarragona havia adquirit anys abans a la família de l'artista. Aquella col·lecció d'obres seria l'embrió del Museu d'Art Modern de la Diputació de Tarragona, creat el 1976 per acollir obres avantguardistes d'artistes locals.\nLa gran mostra sobre Julio Antonio es va inaugurar el dimarts 10 de febrer de 1970 a la sala d'exposicions de l'entitat d'estalvis, al número 122 de la Rambla Nova. Hi van participar el president de la Diputació de Tarragona en aquella època, Josep Clúa Queixalós; l'alcalde de la ciutat, Ricard Vilar Guix; el governador civil, José Antonio Serrano Montalvo; el governador militar, Juan Casas Mora, i altres càrrecs públics, com ara els delegats d'Educació, d'Habitatge i d'Obres públiques, i els diputats de Cultura, entre altres càrrecs.\nTant l'exposició sobre l'artista de Móra d'Ebre, com la posterior fundació d'un museu d'art modern, responia a la causa filantròpica de la Diputació de Tarragona per recuperar l'obra artística contemporània d'autors de la demarcació. En el cas concret de Julio Antonio (Antonio Rodríguez Hernández era el seu nom real), la institució havia comprat bona part de les escultures, bronzes, eines i altres estris de treball i les mantenia dipositades a la Casa Montoliu, al carrer dels Cavallers. A la dècada dels seixanta del segle XX, promocionar l'art modern, transversal i transgressor, ple d'originalitat i amb una manera molt especial de veure el món, era apostar per un nou concepte d'art que podia ser difícil d'entendre i ser diana de la crítica més escèptica.\nEl cinquantenari de la gran mostra de Julio Antonio a Tarragona protagonitza el darrer lliurament del projecte 'L'Àlbum de l'Arxiu', que periòdicament publica imatges i informacions sobre efemèrides i altres fets rellevants a través de documentació que es conserva a l'Arxiu General de la Diputació de Tarragona. A la fotografia d'aquesta exposició de 1970 es pot veure l'accés principal a la sala d'exposicions de la caixa d'estalvis. El ferm de les voreres, tan esmicolat, ens fa recular 50 anys en la memòria. Les cristalleres preserven l'interior discretament rere d'enormes cortinatges de vellut. Destaca el cartell de grans dimensions (un plafó de fusta amb dos suports, un a cada extrem) que anuncia, amb un disseny desenfadat que s'endevina acolorit, les principals dades informatives de l'esdeveniment: títol de l'exposició, patrocinador i horaris de visita.\nEls diferents continguts del projecte 'L'Àlbum de l'Arxiu' es poden consultar, juntament amb altres informacions referides a aquest servei, a l'apartat referent a l'Arxiu de la web de la Diputació: http://www.dipta.cat/ca/serveis/arxiu


Uncategorized – Club de rem Badalona\nSant Jaume d’Enveja 17-07-2018\nLa Lliga de Llagut s'ha tornat a desplaçar a les terres banyades per l'Ebre, concretament a Sant Jaume d'Enveja. Com en les dues regates anteriors, el Club ha presentat un total de tres equips: absoluts masculí i femení i un juvenil masculí.\nLes noies per la seva banda s'han lluït. A diferència de les regates anteriors han aconseguit aturar el cronòmetre en tercera posició fet que les ha permès disputar la Final A. A més a més, han aconseguit millorar el resultat finalitzant la Final en una espectacular segona posició amb un temps de 08:44,80 només superades per Mataró.\nMentrestant, en la categoria absolut masculí no s'ha obtingut resultat. Després d'un error dels àrbitres al no cronometrar cap temps de la Classificatòria, els diferents equips masculins en la seva totalitat van decidir plantar-se i no disputar les diferents Finals que s'havien de celebrar.\nMoltes gràcies @marti_eos7d per les fotografies realitzades. Podreu trobar tota la galeria aquí\n1 Juliol 2018 a Flix\nA Flix, localitat banyada per l'Ebre i pel seu especial meandre hi ha tornat la competició de rem. Aquesta vegada amb una modalitat diferent, en llagut català. Ha estat un dia càlid perfecte per ser víctimes de la ja coneguda per tots mosca negra.\nCom bé sabeu el Club s'hi ha desplaçat amb tres tripulacions: absoluts femení i masculí i juvenil masculí.\nEls nostres juvenils han aconseguit una segona posició final mostrant les seves ganes i millores a l'aigua gràcies als entrenaments i a l'experiència que de mica en mica van aconseguint. El temps final ha estat de 5:22,02 essent superats pels juvenils de Cambrils.\nLes noies per la seva banda i després d'una acarnissada crono on s'han quedat a les portes de la tercera posició i per a tant de la Final A per només 2 segons, s'han classificat cinquenes. Posició final que han aconseguit a l'imposar-se a la Final B a les vogadores de Palamós amb un temps de 8:44,31.\nMentrestant l'Absolut Masculí li està costant encarar aquesta lliga i trobar les sensacions que l'han caracteritzat durant la temporada i la lliga de llaüt. Després de classificar-se per la Final B, han aconseguit la tercera posició de la final i com a tal la setena de la general.


Matriu del Bé Comú – ES Catalunya\nMatriu del Bé ComúMD Admin2021-11-18T11:22:42+00:00\nMira o clica aquesta animació per aprendre més.\nLa Matriu del Bé Comú (MBC) és una eina creada per al desenvolupament organitzatiu i l’avaluació d’activitats, tant empresarials com benèfiques, que quantifica i puntua la contribució al bé comú. A les columnes es mostren els valors que afavoreixen les relacions d’èxit i la bona vida, els essencials de l’EBC, i a les files els cinc grups d’interès amb els quals una organització interactua de manera habitual. A les interseccions entre els valors i els grups d’interès, els 20 temes del bé comú descriuen i avaluen la contribució d’una organització al bé comú.\nL’objectiu de la MBC és mostrar l’impacte de les activitats corporatives en el bé comú. En el procés d’avaluació, l’organització es posiciona en una escala en funció del grau de desenvolupament pel que fa a cada valor. El procés d’aplicació de la MBC promou el desenvolupament orientat als valors de l’organització i condueix a l’elaboració de l’Informe del Bé Comú i el Pla de millora. Tot plegat conforma el Balanç del Bé Comú de l’entitat. .\nLa MBC es troba al cor del Balanç del Bé Comú, que documenta l’orientació al bé comú d’una organització. L’elaboració d’un informe del bé comú deixa clar com es viu el valor corresponent amb relació al grup d’interès respectiu, quin és el potencial de millora i quines àrees val la pena desenvolupar.\nClica damunt dels temes individuals per veure més informació.\nEl Balanç divideix tots els temes en diferents aspectes. Comenceu a fer el balanç baixant els documents següents:\nManual del Balanç\nPlantilla per l’informe del Bé Comú\nCalculadora del Balanç\nRECURSOS PER A FER EL BALANÇ DEL BÉ COMÚ\nManual Balanç del Bé Comú\nBalanç – Questionari individual


Agenda d’activitats abril 2018 ~ Biblioteca Can Salvador de la Plaça - Calella\nPosted on 28.3.18 by Can Salvador de la Plaça\nDijous 5, a les 19.00 h, presentació del llibre La dona que no sabia plorar de Gaspar Hernández. Editorial Columna. Comptarem amb la presència de l’autor. Escriptor, crític literari i periodista, dirigeix i presenta el programa “L’Ofici de viure” a Catalunya Ràdio. Organitza: Biblioteca i llibreria La Llopa.\nDivendres 6, a les 19.00 h, presentació del llibre Bon dia, són les vuit d’Antoni Bassas. Editorial Destino. Premi Josep Pla 2018. Comptarem amb la presència de l’autor i presentarà Saül Gordillo. Organitza: Biblioteca i llibreria La Llopa.\nDissabte 7, a les 11.30 h, Taller infantil “La cigonya sense vergonya” a càrrec de Montse. Per a nens i nenes a partir de 4 anys. Cal inscripció prèvia.\nDissabte 14, a les 12.00 h, projecció de curts. A càrrec de Foto-Film Calella. Organitza: Foto Film i Biblioteca.\nDimecres 18, a les 19.00 h, presentació del llibre “Un port per quedar-me. Diari d’Alexandros” de Joan Rebagliato. Editorial Cossetània. XXlX premi literari Vila d’Ascó. Comptarem amb la presència de l’autor i del Regidor de Cultura Xavier Arnijas. Organitza: Biblioteca i llibreria La Llopa.\nDivendres 20, a les 18,30 h, a la Sala Mozart. Trobades d’òpera amb Roméo et Juliette de Charles Gounod. Amb els comentaris de Rosa Maria Carbonell. Inscripcions: Biblioteca. Organitza: Biblioteca Can Salvador de la Plaça amb la col·laboració de l’Aula Universitària de Calella. Patrocina: Ajuntament de Calella.\n· De 10 a 20 h. A la Plaça de l’Ajuntament XI Fira del llibre de 2ª mà, organitzada pels Amics de la Biblioteca de Calella amb la col·laboració de Càritas.\n· A les 11.30 h, Hora del conte “Per Sant Jordi: Princeses, Dracs, Cargols i altres animalons”. A càrrec de la companyia Cia Patawa. Organitza: Biblioteca\n· D’11 h a 13 h a la Plaça de l’Ajuntament 2a Trobada d’intercanvi de punts de llibre. Exposició de punts de llibre a càrrec de Margarita Montell. Organitza: Amics de la Biblioteca de Calella.\n· A les 17 h a la Plaça de l’Ajuntament. XIV Lectura Pública de Sant Jordi, amb motiu del 70è aniversari de publicació de: El Petit Príncep d’Antoine de Saint-Exupéry. organitzada per l’associació Amics de la Biblioteca de Calella.\n· A les 19 h actuació de l’Escola de Dansa La Fàbrica dirigida per Laia Ferrer. Organitza: Amics de la Biblioteca de Calella.\nDijous 26, a les 18.00 h, Taller de memòria per a la gent gran. Organitza: Ajuntament de Calella. Coordina: Quima Martínez.\nDissabte 28, a les 11.00 h, Taller de dansa en família a càrrec d’ Eva Turró.\nA les 12.00 h al pati de la Biblioteca “Remors de Sant Jordi a la Biblioteca” a càrrec dels alumnes de l’Oficina de Català. 2a edició de la Lectura Pública de textos escrits pels alumnes dels cursos de català per a adults. Organitza: Oficina de Català de Calella i Biblioteca.\nTrobades: dijous 5, 12, 19 i 26, a les 19.00 h\nBarrabum! (o 70.000 anys llum) de Mark Haddon\nTrobada: divendres 6, a les 18.00 h\nLa casa cantonera de Sílvia Alcántara\nTrobades: divendres 6, 13, 20 i 27 a les 10.00 h\nTrobada: dilluns 9, a les 19.00 h\nTrobada: dijous 12, a les 18.00 h\nFina ensurts de Joan Bustos\nTrobada: divendres 27, a les 18.00 h


El ZAMAR 200 – Ploms Salle Reus – Sènior Femení “A” venç en la pròrroga – Club Natació Reus Ploms\nEts aquí: Inici1 / Bàsquet2 / El ZAMAR 200 – Ploms Salle Reus – Sènior Femení “A” v...\nZamar 2000 Ploms-Salle Reus 65 — Unigirona 60\nEl Salle-Ploms va guanyar el primer partit de la segona fase davant el rival que el precedia a la taula classificatòria, i que es va decidir a la prorroga.\nTot i que el Ploms-Salle iniciava la segona fase, que decidirà qui baixa, la sortida inicial no va resultar del tot satisfactòria. L’equip reusenc es va mostrar nerviós en els instants inicials davant un rival molt agressiu.\nEl joc inicial es va repetir durant els tres primers quarts, però ja en l’últim quart, les locals van provar una defensa zonal que va temperar els atacs del Ploms-Salle i va encallar la fluïdesa del seu rival.\nA falta de vuit segons per a la finalització del temps reglamentari, les del Baix Camp aconsegueixen igualar el marcador i arribar a la pròrroga.\nJa en el temps afegit, després del zero a quatre inicial, dos triples seguits del Ploms-Salle mostren el camí a la victòria final.\n40è Trofeu Aniversari CN. Prat El ZAMAR 2000 – Ploms Salle Reus – Sènior Masculí “A”...


Baixa la tempertura amb més nuvolades de tarda • Ràdio Capital de l'Empordà\nDijous amb un estat del cel més assolellat pel matí i amb tendència al creixement de nuvolades a partir de migdia i tarda.\nFins i tot no es descarta que algun petit ruixat pugui fer acte de presència al final del dia o a durant la propera matinada i primeres hores del matí de divendres.\nEl vent serà fluix amb algun cop de vent moderat de component nord i nord-est durant el matí. I pel que fa al termòmetre baixa una mica la temperatura màxima que rondarà els 26ºC amb valors mínims de 15ºC.\nDemà l’estat del cel serà variable amb ruixats febles que poden aparèixer a primera hora del dia.\nArticle anteriorDos presumptes lladres jutjats per intentar robar la caixa forta d’una empresa de Sant Feliu\nArticle següent31 donacions de sang ahir a Santa Cristina d’Aro


Les primeres drassanes - Sóc Sant Feliu de Guíxols\nDetall del pergamí del 5 d'octubre de 1258, on l'abat Gerald del Monestir de Sant Feliu de Guíxols resolgué concedir a la vila un indret ben escaient per a tenir-hi la seva drassana.\nL'indret escollit es localitzaria a la platja, al costat de la riera del Monestir.\nVista general de la platja al final del segle XIX. Les primeres drassanes s’estenien al sorral de la platja\n–encara no existia el passeig del Mar- a partir de la riera del Monestir\nfins a l’alçada de la plaça del Mercat. AMSFG.Col·lecció Espuña-Ibáñez (Autor desconegut).\nVista de la platja amb la desembocadura de la riera del Monestir en primer terme, cap al 1910.\nAquest fou l’indret on estaven instal·lades les drassanes del segle XIII.


Comencen els treballs de reposició de sorra a les platges del Vendrell\nEn total s'hi aportaran 6.000 metres cúbics al final del passeig de Masia Blanca (Coma-ruga) i a la platja del Francàs\nRedacció El Vendrell 08-05-2018 11:23 Lectures 1695\nComencen els treballs de reposició de sorra a les platges del Vendrell. Ajuntament del Vendrell\nAquest matí han començat els treballs de reposició de sorra al litoral del Vendrell després dels efectes dels darrers temporals. Els treballs s'estan duent a terme al final del passeig de Masia Blanca, aComa-ruga, i a la platja del Francàs. Segons ha informat l'Ajuntament del Vendrell, en total s'hi aportaran 6.000 metres cúbics.\nLa passada setmana, el Servei de Costes de l’Estat va abocar 2.500 metres cúbics de sorra a la platja de Mas Mel, a l’altura de la plaça del Mil·lenari de Calafell, la zona més afectada pels últims temporals i per l’erosió marítima en general.\nCostes està fent aquests mateixos dies actuacions idèntiques a les platges de Cunit, El Vendrell, Roda de Berà, Altafulla, Tarragona, Salou, Cambrils, Mont-roig, Ampolla, Deltebre i Sant Jaume d’Enveja, a més de Calafell. En tots els casos s’aporta sorra als llocs erosionats procedent de zones d’acumulació.\nEl Ministeri d’Agricultura, Alimentació, Pesca i Medi Ambient, per mitjà de la Direcció General de Sostenibilitat de la Costa i el Mar, té prevista una inversió de 782.000 euros a la costa tarragonina per pal·liar "els efectes dels temporals de principis de març i lluitar contra l’erosió de les platges".


JOAN REBULL vs BM3 | Bàsquet Manyanet Reus\nJOAN REBULL vs BM3\n11 Juny, 2021 BàsquetManyanetReus\nDissabte dia 5 els benjamins de 3r van jugar el seu últim partit d’aquesta temporada.\nAbans de parlar sobre el partit, ens agradaria fer un recorregut per aquesta temporada tan atípica però profitosa.\nVam arribar al mes de setembre després de molts mesos sense poder gaudir de i amb la pilota; per culpa del confinament els nens havien perdut mitja temporada de prebenjamins i les entrenadores mitja temporada de formació i això es va notar.\nDe totes maneres, estàvem tots més motivats que mai després de tant temps sense entrenar i això ens va ajudar a posar-nos per feina i aprofitar tots i cadascun dels entrenaments des del minut 1. Gràcies a tot aquest esforç i motivació hem pogut veure una evolució en cada jugador respecte l’inici de la temporada.\nEstem molt contentes de la feina realitzada al llarg de la temporada, i també molt agraïdes per la confiança que les mares i pares heu dipositat en nosaltres, sabem que ha estat una temporada complicada també per vosaltres.\nUn cop dit això, i centrant-nos amb el partit, només calia veure les ganes que tenien de jugar i donar-ho tot. Es va veure reflectit tot l’esforç i feina que havien realitzat durant la temporada. Vam defensar un munt i vam robar moltíssimes pilotes, vam ser valents cap a cistella, vam assolir els 3 objectius que ens havíem proposat a l’inici del partit, vam animar com mai des de la banqueta… En resum, hem acabat la temporada de la millor manera possible.\nAra, un cop acabats els entrenaments, ens queda despedir-nos el dia 22 amb el concurs de tirs lliures i triples i gaudir de l’estiu per tornar a tope al mes de setembre.\nHem après molt de vosaltres, i esperem que vosaltres de nosaltres també. Estem molt orgulloses de com heu evolucionat i treballat al llarg d’aquesta temporada!\nEntrada anteriorBM4 vs PUIGCERVERSegüent entradaAMPOSTA – SMB


els passatgers d'un creuer van convertir el seu viatge en una missió humanitària a l'ajudar a la tripulació a preparar menjar per a les víctimes de l'huracà - Espanyol\nUn creuer transatlàntic ple de passatgers i membres de la tripulació van deixar les seves vacances planificades de 7 dies per poder ajudar les víctimes de l'huracà Dorian a les Bahames.\nEl Celebrity Equinox va partir de Fort Lauderdale, Florida amb 3.000 hostes recentment amb la intenció d'arribar a Nassau el final del seu viatge d'una setmana. Després que la tempesta xoqués amb les illes, ells van canviar de curs cap a una illa de diferent a les Bahames que havia estat parcialment destruïda per la tempesta.\nEn comptes de tornar a Florida, els membres de la tripulació i els hostes van acordar convertir aquell viatge en una missió humanitària a l'preparar, empacar i servir més de 10.000 entrepans i ampolles d'aigua als illencs afectats per la tempesta. El noticiari NBC va dir que fins als nens que abordaven el vaixell es van oferir voluntaris a ajudar a l'realitzar cartes a mà per a aquells que van haver de desallotjar i podrien necessitar una mica de motivació i suport moral.\nRELACIONAT: Després de 12 Hores, L'Equip de Recerca i Rescat Troba a el Nen Atrapat Després Seguir seu Riure\nAfortunadament, els hostes de l'Celebrity no van ser els únics que van oferir alleujament als habitants de les Bahames en aquesta emergència. Altres línies de creuers com Bahames Paradise Cruise Line, Royal Caribbean, The Walt Disney Company i Carnival Corporation van usar les seves flotes per lliurar subministraments i transport necessaris per a les famílies que buscaven to socors.\nAddicionalment, Unicef acaba d'anunciar que més de 1.5 tones de provisions van arribar a Nassau fa poc.\n'Aquest primer lliurament humanitària d'UNICEF va ser lliurat per la Federació de la Creu Roja Internacional i la Societat de Mitja Lluna Roja (IFRC) r inclouen més de 400.000 pastilles purificadores d'aigua, diversos tancs de 5.000 litres per a l'almenys 2.000 persones i al menys 1.000 bidons », va dir l'organització .\n(MIRAla cobertura de la notícia a continuació ...)- Foto de Royal Carribean\nNo Deixis Que a Aquesta Notícia La hi Porteu el Vent i Comparteix-la amb Els teus Amics en Xarxes Socials ...\nels passatgers queue reeves\ncub nou tigre\nfotografia d'àngel aiguardent\nBones notícies a la història, 26 de maig\nPer què hauríeu de ser optimistes sobre el futur\nApreneu a passar el temps sols per poder desbloquejar la vostra creativitat\nL'Índia estalvia els seus tigres en lloc de minar per 330 milions de dòlars en diamants\nBloggers libanesos i israelians empatitzen en línia\nMantenir-se sa (naturalment) és una ciència intel·ligent


MMVV reivindica els seus 30 anys de vida amb un concert col·lectiu on actuaran artistes vinculats a la seva història\nEl Mercat de Música Viva de Vic obrirà la seva 30a edició dimecres 12 de setembre al Teatre Atlàntida amb un concert especial per on passaran músics que hi han actuat en algun moment de la seva història o que hi tenen alguna vinculació especial. Miquel Gil, Núria Graham, David Carabén, Kiki Morente, Chicuelo, Andrea Motis, Marinah, Lluís Gavaldà, Alba Carmona i Mercedes Peón, acompanyats per Jaume Manresa al piano, se sumaran a aquest concert presentat per Dolo Bertran amb què el Mercat vol reivindicar el seu paper com a un dels impulsors de la indústria musical a Catalunya.\nDel 12 al 16 de setembre, passarà per Vic més d’una setantena d’artistes programats amb un criteri volgudament divers, obert de mires, pensat tant per al programador públic com per al privat i, per damunt de tot, independent i desacomplexat. És també una programació on hi conviuen les dues ànimes del MMVV, la de mercat i la de festival: amb estrenes, preestrenes, concerts que conviden a la descoberta i d’altres amb vocació popular, com els de Plaça Major i Sucre.\nEstrenaran i preestrenaran material al MMVV Joan Miquel Oliver, Clara Peya, Ivette Nadal, Chicuelo, Alba Carmona, Xavi Lloses, Joan Colomo, Guillamino, Joana Gomila, Nyandú, Toti Soler i Gemma Humet, Eva Fernández, Alma Afrobeat, Falciots Ninja, Barbott, Marcel Lázara & Júlia Arrey, The Penguins Reggae per xics, Marc Parrot, Mercedes Peón, Miquel Vilella, Orpheus XXI, Mavica, Salfvman, Sr. Canario, el projecte de Calidos featuring Nølah, Panellet, The Pinker Tones & Quartet Brossa i Xebi SF.\nClara Peya durà a Vic “Estómac”, el seu vuitè treball on, a cavall del jazz, del pop i l’electrònica, busca desconstruir la idea de l’amor romàntic tal i com l’entenem. Alba Carmona, ex-vocalista de Las Migas, farà el seu debut en solitari a Vic i torna Eva Fernández amb “Yo pregunto”, una selecció de poemes de Pizarnik, Storni, Costafreda i Cortázar musicats i composats per la cantant. La poesia també està present al primer disc conjunt de Toti Soler i Gemma Humet “Fins la fi del temps”, on posen veu a Papasseit, Ovidi Montllor, Maria Mercè Marçal, Vinyoli, Vian & Vence, Brel, Léo Ferré i Brassens, entre d’altres.\nEl guitarrista Chicuelo farà al MMVV la preestrena d’”Uña y carne”, que veurà la llum el mes de novembre. També s’escoltaran al MMVV en primícia les noves cançons de Joan Colomo amb banda i el nou disc de Joan Miquel Oliver després d’”Atlantis”. Xebi SF i la seva banda estrenaran a la Jazz Cava “De los delfines sólo nos cuentan maravillas”.\nDesprés de la seva etapa a Txarango, Marcel Lázara torna amb Marcel Lázara & Júlia Arrey amb un quadern de viatge format per conjunt de cançons senzilles. També fruit d’un viatge neix Perotá Chingó, el duet argentí que torna a Europa per tocar al MMVV el seu nou disc, una travessia musical denominada “Aguas”.\nEl Mercat més singular\nDes de 1989 a Vic s’han donat cita projectes especials com els que enguany presentaran Marc Parrot – amb “Refugi”, un espectacle íntim i personal amb la direcció escènica de Los Galindos, que trenca les barreres de l’escenari–, Calidos feat. Nølah –que porta el concepte de blockchain a la música– o Orpheus XXI –el conjunt format per músics immigrants i refugiats procedents de diversos punts de la Mediterrània,.\nEl Quartet Brossa i The Pinker Tones estrenaran al Teatre Atlàntida l’espectacle “Leon”, premi Puig-Porret 2017. A les portes de 2019, any que marca el centenari de la patent del theremin, s’estrenarà a Vic aquest tribut a Leon Theremin, pare de l’instrument homònim i un dels precursors de l’electrònica. El quartet de corda interaccionarà de forma profunda amb la música electrònica amb cançons pròpies, sota la producció de The Pinker Tones.\nEnguany el MMVV duplica la programació destinada a públic familiar amb concerts de matí i tarda: Basket Beat, Black Music pels Més Menuts, Reggae per Xics i Xiula conformen l’oferta de dissabte 15 de setembre.\nPlaça Major i Sucre\nEls escenaris més multitudinaris del MMVV concentraran l’oferta en clau de festival. Serà allà on arrencarà la gira de comiat de Dr. Calypso, escoltarem l’estrena del nou disc de Nyandú, propostes liderades per dones com la de Paula Valls, Roba Estesa o DJ Txako, i on resoldrem la incògnita sobre el concert de Valtonyc al Sucre. Els Amics de les Arts, Obeses, Els Catarres, Ebri Knight i Smoking Souls completen la programació més popular del 30è Mercat de Música Viva de Vic.\nEl raper mallorquí Valtonyc encapçala la programació de divendres 14 de setembre al Sucre, seguit del folk reivindicatiu de Roba Estesa. Els Smoking Souls tancaran la jornada a aquest escenari. Els Amics de les Arts desplegaran divendres 14 de setembre els hits d’”Un gran poder” a l’escenari de Plaça i donaran pas als veterans Dr. Calypso, que obren al MMVV la seva gira de comiat dels escenaris després de 30 anys d’activitat.\nL’endemà, a Plaça, obrirà foc Paula Valls amb l’acabat d’estrenar “I am”, una combinació de música negra i folk americà. Nyandú torna a aquest escenari amb nou disc, després del seu debut l’any 2015, en una nit on Obeses faran un nou concert dins de la gira de “Fills de les estrelles”. DJ Txako, la primera DJ femenina de l'escena mestissa del Japó, serà l’encarregada d’obrir el Sucre. Li seguiran Els Catarres amb els nous temes de “Tots els meus principis” i Ebri Knight, amb els temes del directe i contundent darrer disc “Guerrilla”.\nVic, ciutat musical\nVic s’ha posicionat com a ciutat musical i un dels punts neuràlgics de la creació i d’artistes i d’empreses de la indústria musical a Catalunya. És aquí on s’apleguen les dues ànimes del MMVV: la de mercat impulsor del negoci i la de festival que fa ciutat, públic i comunitat. El paper que han tingut els seus ciutadans i teixit associatiu en l’èxit del MMVV en aquests 30 anys s’ha volgut reivindicar amb un conjunt de concerts previs a la celebració del Mercat a la ciutat de Vic. Aquesta sèrie de concerts es va obrir el març passat amb Nyandú al Mercat del Ram, seguit de The Zephyr Bones a la Universitat de Vic, Marc Parrot acústic al Casino i l’actuació de Flamingo Tours a la programació de música moderna del So de les Cases, el mes de juny.\nL’activitat es reprèn el proper 5 de juliol amb Matthew McDaid, que tocarà al Seminari de Vic en un dels concerts que tindran lloc al Pati de l’Ós, amb brindis de celebració i presència de la direcció artística del Mercat. El MMVV també programarà el concert de cloenda del Festival Nits de Cinema Oriental de Vic del 21 de juliol, amb l’actuació de l’artista pakistanès Markus & Shahzad Santoo Khan. Marcel Lázara & Júlia Arrey tocaran dins de la programació de la Jazz Cava de la mà del MMVV, a la Plaça del Carbó el 22 de juliol.\nDel 3 al 16 de setembre el Centre d’Arts Contemporànies de Vic (ACVIC) acollirà la instal·lació sonora a càrrec de l’artista Vicens Vacca. El Seminari de Vic inaugurarà el dia 5 una exposició fotogràfica que recorre la història del Mercat de Música Viva i que podrà visitar-se durant tot el mes de setembre. A principis de mes i abans que comenci el MMVV es projectarà al CineClub el documental “Ciudadano FG: Baila o muere” (millor documental nacional del Festival In-Edit 2017), amb una taula rodona posterior a la projecció on hi participarà el director artístic del Mercat.\nMMVV, fira estratègica de la Generalitat de Catalunya\nEl Departament de Cultura ha dut a terme durant els darrers cinc anys una intensa tasca d’harmonització i coordinació dels principals mercats de les arts escèniques i de la música a Catalunya, conscient del seu paper estratègic com a espais de trobada i d’intercanvi, com a plataformes idònies per presentar noves propostes i fomentar els contactes professionals. Aquests mercats són fonamentals per a la dinamització de les diferents disciplines artístiques, ja que afavoreixen la contractació i impulsen la creació de públics. A La Mostra d’Igualada (12 al 15 d’abril), Trapezi de Reus (10 al 13 de maig), FiraTàrrega (6-9 setembre), Mercat de Música Viva de Vic (12-16 setembre) i Fira Mediterrània de Manresa (4-7 octubre) es va afegir l’any 2015 el Sismògraf d’Olot (19-22 d’abril) per completar el mapa dels mercats estratègics de les arts escèniques i de la música a Catalunya.\nEl Mercat de Música Viva de Vic és el principal mercat de música a Catalunya i pol de contractació de la música en directe, amb un impacte econòmic de 3,6 milions d’euros, segons dades definitives de l’estudi anual corresponent a 2016 realitzat per la Universitat Oberta de Catalunya (UOC). La previsió per l’edició de 2017 s’espera que sigui superior a aquesta xifra rècord després que el MMVV hagi aconseguit reunir entitats amb una capacitat de compra de 48.490.826€, xifra notablement superior als 43.285.233€ de 2016. Això ja s’ha traslladat a la contractació generada només durant els dies de mercat, que és de quasi 3M€ (2.930.607 €). Especialment rellevant és la millora de la capacitat de compra de les entitats públiques, de 23.527.500,00 € en total el 2017 (17.758.558,56 € en l’anterior edició).\nEn un moment creatiu important a Catalunya on neixen nous projectes musicals i empresarials el Mercat continua contribuint a fer d’altaveu d’aquestes propostes, donar espai a l’establiment d’acords i col·laboracions, acollir projectes emergents i seguir dinamitzant la indústria musical del país després d’uns anys especialment difícils.\nEl pressupost per a la 30a edició del MMVV és de 826.900,00 €


Full de ruta: encallats en el mecanisme · Tribuna.cat\nDilluns, 5 de setembre del 2016 | 17:00\nFull de ruta: encallats en el mecanisme\nXavier Ginesta, Opinió, Política Catalana, Procés,\nHe passat l'estiu pensant que, enguany, amb la sessió d'investidura a Madrid (entre còmica i pèssima) i la qüestió de confiança al president Puigdmoment, tot en aquest final d'agost i setembre, el sobiranisme intentaria fer pinya\ni no llançar globus sonda divergents sobre el futur (sempre incert, ara ja se sap) de l'autoanomenat "Procés". Desgraciadament, aquest país viu immers en el processisme, una mena de tensió continuada i volguda entre tots aquells qui, per un motiu o altre, creuen (creiem) que poden pontificar amb encert sobre com assolir la independència.\nCertament, tothom té el dret a opinar. Però, en un moment crucial com aquest crec que al final hem caigut en la tertúlia fàcil sobre el com assolir l'Estat propi, més que no analitzar acuradament què ens aniria bé. L'ANC ha apostat finalment pel RUI, mentre que el Govern, el PDC i la CUP s'estiren les orelles per veure si l'incorporen al full de ruta o no. Alguns membres del Consell Assessor per a la Transició Nacional –que, recordem, van publicar el seu Llibre Blanc– ja han afirmat que el RUI no té sentit en el context actual (per exemple, el professor Ferran Requejo). D'altres autors d'aquest llibre, s'ho miren des de les entranyes de la Generalitat intentant que la rauxa no els tapi el seny que, oficialment, han de posar a tot plegat.\nÉs legítim que l'ANC intenti planificar un nou 11 de Setembre fent del RUI una bandera. La tasca de l'ANC i Omnium ha estat brillant fins ara (i continua essent necessària com a mobilitzadors de la societat civil). Però, l'ANC també hauria de ser conscient que és una organització transversal, que en la mesura que vagi acotant el seu posicionament en vers a com arribar a la independència més portes es pot tancar dins del món sobiranista (si més no, més veus crítiques pot aixecar). La societat catalana, la que creu en l'Estat propi, ja està prou cansada de veure mutar el full de ruta per, ara, haver de creure acríticament en una mutació més. La societat demana a crits fets, seriositat i comunió dels actors polítics que, aquests sí, tenen l'obligació d'estructurar un full de ruta coherent, amb garanties jurídiques i, sobretot, creïble (internament i extern).\nHo explicava en una entrevista que l'amiga periodista Mar Vicente em va fer per El Punt Avui: més enllà del mecanisme, que si RUI, DUI o eleccions constituents, el més important és trobar la manera perquè el full de ruta sigui creïble i tingui opcions de teixir complicitats internacionals. N'hi ha suficient veient les negociacions pel Brexit, la crisi dels refugiats a les costes mediterrànies, la guerra a Síria, la incertesa per les eleccions als EUA… per entendre que l'anhel de la Catalunya independent –mentre Espanya presenti símptomes de recuperació econòmica– no tindrà massa visibilitat internacional, si no és que els qui defensen aquest projecte són capaços de fer-ho cohesionats, amb valentia, tenacitat i solvència. Aquest 11S, nova finestra al món que no podem desaprofitar.


Divendres 19 de març: agraïment al voluntariat municipal, celebració de casament civil i mesa de negociació | Blog d'Agnès Ferré\nAvui és Sant Josep i dia del pare. En el cas del meu pare, com que es diu Josep, és un dos en un! Ho celebrarem diumenge. A casa ho celebrem per sopar tots quatre amb regal de del dia del pare de Terra i Taula!\nCada any fem un homenatge, i ben merescut, al voluntariat d’activitats i serveis. L’any passat ja no el vam poder celebrar per la pandèmia i, aquest any el fem avui a les 11 del matí amb el voluntariat dels serveis municipals Bon dia i del rebost solidari. Persones molt generoses que dediquen una part del seu temps als altres, de manera desinteressada. Moltes i moltes gràcies!\nFem un esmorzar a un dels millors racons del municipi amb grans vistes: la timba.\nA les 12 del migdia tinc el goig de celebrar el casament civil de dos bisbalencs: Ma Carmen i Manuel. Moltes felicitats parella!\nI a la 1 del migdia ens reunim la mesa de negociació del personal, format per la secretària municipal, dos representants dels treballadors (un per part del personal funcional i una per part del personal laboral) i jo. Tractem varis temes i importants iens emplacem a una propera reunió passat Setmana Santa.\nAcabem l’hivern i avui tenim temps primaveral: sol, una mica de vent i un fort ruixat de tarda.\nAgnès FerréAl govern (2019/23), Alcaldessa, Compromís amb la Bisbal, Treballem per la Bisbalagraïment, Bisbal, casament, compromís, Coronavirus, gent gran, rebost solidari, voluntariat\n20 i 21 de març: benvinguda, casament civil, vermut electrònic, monòleg, dia mundial de la poesia i dinar de Sant Josep Dijous 18 de març: dia de classes presencials a Barcelona i convocatòria de la Junta de govern


Robin Thicke i 200 músics signen un recurs contra la sentència de Blurred Lines • Ràdio Capital de l'Empordà\nFa cosa d’un any, Robin Thicke, Pharrell Williams i T.I,, van ser condemnats a pagar una multa de 7’4 milions de dòlars, a la família de Marvin Gaye, per haver plagiat el tema Got to Give It Up.\nQuan semblava que la cosa ja s’havia acabat, els responsables del tema han presentat un recurs, on s’hi han afegit uns 200 músics, com Train, Linkin Park, Rivers Cuomo de Weezer, Aloe Blacc, Fall Out Boy, Jason Mraz o Tears for Fears, on defensen la tesis de que la sentència per plagi de Thicke, posa en perill la creativitat dels artistes i de la indústria de la música en general.\nEl veredicte del cas, amenaça amb castigar els compositors per crear noves peces, inspirada en treballs anteriors. Tota música està inspirada en treballs previs, sobretot dins d’un gènere en particular. La línia que separa la inspiració permesa al plagi és molt difusa i la llei hauria de proporcionar normes més clares perquè els compositors sàpiguen quan es creua una línia, o com a mínim a on es troba.\nArticle anteriorJimmy Eat World presenta Sure and Certain\nArticle següentSelena Gomez cancel·la la seva gira Revival